Diari Oficial de la Generalitat Valenciana


Sumari del DOGV 5624, del 23-10-2007 (2007/12191)

RESOLUCIÓ de 3 d'octubre de 2007, de la Conselleria d'Educació, per la qual s'atribuïx la denominació específica de Pascual Carrión a l'Instituto de Educación Secundaria de Sax.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   5624

Data del DOGV
:   23-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/12894


Data del document
:   03-10-2007

Organisme emissor
:   Conselleria d'Educació

Tipus de document
:   Resolució

Descriptors 

:   * Sax
    * centre d'ensenyament
    * ensenyament públic
    * ensenyament secundari

RESOLUCIÓ de 3 d'octubre de 2007, de la Conselleria d'Educació, per la qual s'atribuïx la denominació específica de Pascual Carrión a l'Instituto de Educación Secundaria de Sax. [2007/12426]  
El Consell Escolar de l'Instituto de Educación Secundaria de Sax va aprovar sol·licitar per al mencionat centre la denominació específica de Pascual Carrión.  
Esta proposta va ser aprovada pel Consell Escolar Municipal. Disposa, a més, de l'informe favorable de la Inspecció Educativa de la Direcció Territorial de Educació d'Alacant.  
Pascual Carrión (Sax 1891 € València 1976), Doctor Enginyer Agrònom. Fill Predilecte de Sax, va rebre l'Alta distinció de la Generalitat atorgada a títol pòstum per la seua contribució a la reforma agrària i al món agrari valencià.  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica.  
L'article 3.2 del Reglament Orgànic i Funcional dels Instituts d'Educació Secundària (Decret 234/1997, de 2 de setembre, DOGV de 08.09.1997) establix que, una vegada creat l'institut, el consell escolar podrà proposar a la conselleria la denominació específica, després de l'informe previ favorable del consell escolar municipal, o, si no n'hi ha, del ple de l'ajuntament corresponent.  
L'article 3.3 del mencionat reglament establix que no hi podrà haver, al mateix municipi, centres amb la mateixa denomiació específica o que puga induir a error o confusió.   
El Registre de Centres Docents de la Comunitat Valenciana certifica que no figura inscrit cap centre amb la dita denominació específica en la localitat de Sax.  
Fent ús de les competències que m'atorga l'article 28 de la Llei 12/2007, de 20 de març, del Consell, resolc:  
Primer  
Concedir la denominació específica de Pascual Carrión a l'Instituto de Educación Secundaria de Sax, codi 67386101.  
Segon  
La dita disposició s'inscriurà en el Registre de Centres Docents de la Comunitat Valenciana.  
Tercer  
La present Resolució tindrà efectes des del mateix dia que es publique en el Diari Oficial de la Comunitat Valenciana.  
Quart  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, contra la present Resolució, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller de Cultura, Educació i Esport en el termini d'un mes a comptar de l'endemà a la seua publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà a la seua publicació.  
València, 3 d'octubre de 2007.- El conseller d'Educació: Alejandro Font de Mora Turó.